

**AVATUD TAOTLUSVOORU**

**„MUINSUSKAITSEALAD AJALOOLISTES LINNAKESKUSTES“**

**TAOTLEMISE JUHEND**

1. **TAOTLUSTE ESITAMINE E-TOETUSE KESKKONNAS**

* Taotluste esitamine toimub **e-toetuse keskkonnas** (vaata siit: <https://etoetus.struktuurifondid.ee>). Taotlust saab esitada vaid taotlusvoorule, mis on avatud;
* Taotlus peab vastama **taotlusvooru tingimustele (TT)**;
* Taotlus peab sisaldab nõutud teavet, mis on asjakohane ja õige ning see tuleb esitada etteantud vormil koos nõutud **dokumentidega**:
  + Projektijuhi CV;
  + projekti finantsanalüüs (lisa 1);
  + restaureeritava hoone eelprojekt, mis on saanud Muinsuskaitseameti heakskiidu;
  + projekti omafinantseeringu katmise kinnitus (nt panga kinnitus laenukõlblikkuse kohta, investori kinnitus, omavalitsuse eelarvestrateegia, volikogu kinnitus vms);
  + kohaliku omavalitsuse kinnitus selle kohta, et omavalitsus on tutvunud projekti sisuga;
  + volitus ühis- või kaasomandis olevate kinnisasjade omanikelt;
  + projekti partneri kaasamisel viimase nõusolek partnerina projektis osalemise kohta ja partneri rolli selgitus (Lisa 2);
  + volikiri kui taotleja esindusõiguslik isik tegutseb volituse alusel.
* Taotluse peab olema **allkirjastatud esindusõigusliku õigusliku poolt**. Kui taotlus esitatakse volituse alusel, tuleb taotlusele lisada **volikiri**;
* Taotletava **toetuse summa ja osakaal abikõlblikest kuludest** on korrektsed ja vastavad tingimustele. Taotlusvooru maht kokku on 2 859 647 eurot. Toetuse vähim summa projekti kohta on **200 000 eurot** ja suurim summa **500 000 eurot**;
* **Toetuse maksimaalne määr on 80%** projekti abikõlblikest kuludest ja omafinantseeringu minimaalne määr on 20% projekti abikõlblikest kuludest.
* Projekti partneri kaasamisel peab taotlus sisaldama **partneri kinnituskirja** ja partneri tegevusi;
* Toetust taotletakse vaid TT-s ettenähtud **eesmärkide ja tulemuste saavutamiseks**;
* Taotluse **objektiks olev hoone peab asuma** Haapsalu, Kuressaare, Lihula, Paide, Pärnu, Rakvere, Viljandi, Valga või Võru linna muinsuskaitsealal. Eelistatakse hooneid, mis asuvad Eesti Arhitektide Liidu programmi „Hea avalik ruum“ konkursi objektiks olnud keskväljaku või kesktänava võistlusalal või sellega külgneval kinnistul.
* Toetatavad tegevused viiakse ellu **abikõlblikkuse perioodil** Eestis või partneri asukohariigis (projekti algus ja lõpp peavad mahtuma abikõlblikkuse perioodi sisse). Projekti kestvus võib olla maksimaalselt 30 kuud ja projekti kulude abikõlblikkuse lõpptähtaeg on 30.04.2024;
* Taotluses peab kirjeldama tegevuste **jätkusuutlikust** (sh kulude katteallikad);
* Toetust ei või taotleda kuludele, millele on juba eraldatud **muudest allikatest** (riigieelarvelised vahendid, Euroopa Liidu või välisabi vahenditest) **vahendeid**. Taotleja, kes on taotlenud projektile või osale tegevustest rahastamist samaaegselt muudest allikatest, **esitab taotluses sellekohase teabe**;
* Taotleja ja projekti partneril **ei tohi olla käimas sundlõpetamist, pankrotimenetlust, likvideerimist** ega riiklike **maksude võlgnevusi;**
* Taotlus peab sisaldama taotlusvoorus etteantud **nõutud kinnitusi**;
* Taotlus tuleb **esitada õigeaegselt**, hilinenud taotlusi ei võeta menetlusse;
* Toetust kasutatakse vaid **abikõlblike kulude hüvitamiseks**
  + Abikõlblikud kulud:
    - otsesed personalikulud
    - töötajate reisi- ja päevarahad;
    - projekti avalikustamisega seotud kulud;
    - uue või kasutatud seadme ostmise kulu;
    - kinnisasja ostmine kuni 10%;
    - tarbekaupade ja tarvikute ostmine;
    - kaudsed kulud (üldkulud – kuni 15% abikõlblikest otsestest personalikuludest).
    - muinsuskaitsealal asuva **hoone restaureerimisega seotud kulud**, sh uuringute (kaasa arvatud arheoloogiliste uuringute), projekteerimise, ehitustööde, omanikujärelevalve, muinsuskaitselise järelevalve jms lepingutega seotud kulud, tingimusel, et need on sõlmitud kooskõlas riigihangete seaduse ja käesoleva korraga;
    - Olemasoleva hoone juurdeehitus on abikõlblik kui see suurendab hoone kasutusvõimalusi.
    - Kui hoone on segafunktsiooniga ja osa hoonest moodustavad olemasolevad elupinnad, siis on hoone ühisosa restaureerimine abikõlblik proportsionaalses mahus taotleja omandi osakaaluga hoonest vastavalt kinnistusraamatu andmetele. Hoone ühisosa on: fassaad (sh aknad ja välisuksed), katus ja sadeveesüsteem, põhikonstruktsioonid, ühised tehnosüsteemid, ühine tehnopind, ühine üldkasutatav pind (näiteks trepikoda, lift, kelder vms); samuti on abikõlblik ühiskasutuses oleva krundi korrastamine ning proportsionaalselt
  + **Mitteabikõlblikud kulud** 
    - uue hoone ehitus;
    - elamispindade (nii era-, munitsipaal- kui sotsiaal-) restaureerimine, sh eluruumi omanikule kuuluva mitteeluruumi (keldri, garaaži, tehnopinna vms) restaureerimine;
    - mootorsõidukite ost või rent;
    - mootorsõidukite remont või varustuse/seadmete ost mootorsõidukitele;
    - laenuintress, võla teenindamise tasud ja viivised;
    - finantstehingute tasud ja muud puhtalt finantskulud, välja arvatud kulud seoses rahastajate, riikliku kontaktasutuse või kohaldatava õiguse alusel nõutud kontodega ja kulud projektilepinguga kehtestatud finantsteenustele;
    - eraldised kahjumi või võimalike tulevaste kohustuste katmiseks;
    - valuutakursi muutuste kahjum;
    - käibemaks, kui see on võimalik projekti raames tasutuna sisendkäibemaksuna maha arvata või tagasi taotleda ning käibemaks hüvitatakse muul moel;
    - kulud, mis kaetakse muudest allikatest;
    - trahvid ja muud rahalised karistused;
    - kohtuvaidluste kulud, välja arvatud juhul, kui kohtuvaidlus on lahutamatu ja vajalik projekti tulemuste saavutamiseks;
    - teised kulud, mis ei ole vajalikud projekti eesmärgi saavutamiseks.
* Projektitegevuste tulemusena **teenitud tulu** käsitletakse projekti eelarve osana;
* **Käibemaks** on abikõlblik, kui seda ei ole võimalik projekti raames tasutuna sisendkäibemaksuna maha arvata või tagasi taotleda või kui käibemaksu ei hüvitata muul viisil;
* Käesoleva taotlusvooru raames jagatavat toetust võidakse käsitleda kui **vähese tähtsusega riigiabi** vastavalt Euroopa Komisjoni määruse (EL) nr 1407/2013 artiklile 3.
* Käesoleva taotlusvooru raames jagatavat toetust võidakse käsitleda abina **grupierandi** raames vastavalt Euroopa Komisjoni määruse (EL) nr 651/2014 (edaspidi *EL grupierandi määrus*) artiklile 53 „Kultuuri edendamiseks ja kultuuripärandi säilitamiseks antav abi“.
* E-toetuse keskkonnas taotluse väljade juures asuvate **küsimärkide peale** klikkides kuvatakse **täiendav info välja täitmiseks**.

1. **TAOTLUSTE ESMANE KONTROLL JA TAGASISIDE**

Rakendusüksus teostab esitatud taotlustele esmase tehnilise vastavuse kontrolli 10 tööpäeva jooksul ning annab tagasiside läbi e-toetuse keskkonna projekti postkasti.

1. **TAOTLUSTE HINDAMINE EKSPERDITE POOLT**

Vastavaks tunnistatud taotlused suunatakse hindamiseks eksperditele (*vähemalt 2 erapooletut eksperti*). Ekspertide hindamistulemuste aritmeetiliste keskmiste alusel tekkinud projektide nimekiri edastatakse hindamiskomisjonile. Kui taotlus saab ekspertide hindamise käigus vähem kui 40% punktidest vormistatakse taotluse mitterahuldamise otsus.

1. **HINDAMISKOMISJON VAATAB TAOTLUSED ÜLE**

Hindamiskomisjon vaatab taotlused üle 15 tööpäeva jooksul ning kinnitab rahastuse saavate projektide nimekirja ning edastab selle koos protokolliga rakendusüksusel.

1. **OTSUSE VORMISTAMINE JA TEAVITAMINE**

Rakendusüksus vormistab otsused 10 tööpäeva jooksul hindamiskomisjoni otsuse alusel ja teavitab taotlejat läbi e-toetuse keskkonna postkasti.

Taotlusvooru ja taotlemise kohta saab täiendavat informatsiooni RTK koduleheküljelt:

<https://www.rtk.ee/toetused/toetuste-rakendamine/emp-ja-norra-toetused-2014-2021>

Kontaktid:

Liina Breicis – tel. 663 1952; [liina.breicis@rtk.ee](mailto:liina.breicis@rtk.ee)

Kelly Poopuu – tel. 663 1911; [kelly.poopuu@rtk.ee](mailto:kelly.poopuu@rtk.ee)

Pille Penk – tel. 663 1856; [pille.penk@rtk.ee](mailto:pille.penk@rtk.ee)